b'\n_START_ARTICLE_\nO\xc4\x8de Damijan\n_START_SECTION_\nVsebina\n_START_PARAGRAPH_\nZgodba opisuje \xc5\xbeivljenje Jefa (Josef de Veuster), rojenega v Belgiji. Bil je priden in vsa dela so mu \xc5\xa1la dobro. Poskrbel naj bi, da njihov rod ne bi izumrl. Premisli se in odide v misijone, na Havaje pod vulkan Kilauea, \xc5\xa1e preden postane duhovnik. Po posve\xc4\x8denju se preimenuje v O\xc4\x8deta Damijana. Po devetih letih se na pro\xc5\xa1njo \xc5\xa1kofa kot prostovoljec poda na otok Molokaj med gobavce. Kljub za\xc4\x8detnemu gnusu je z veliko truda za\xc4\x8del spreminjati otok iz pekla v nebesa. Po 10 letih dela mod gobavci je tudi sam zbolel, vendar je \xc5\xa1e 6 let neutrudno delal za bolj\xc5\xa1i svet. Umrl je star 49 let (*1840. +1889). Pape\xc5\xbe Janez Pavel II. ga je leta 1995 razglasil za bla\xc5\xbeenega, Benedikt XVI. pa leta 2009 za svetnika. Spomin nanj je 10. maj. Takoj po razglasitvi je sam predsednik ZDA Barack Obama pape\xc5\xbeu napisal, da se zelo veseli tega. \xc5\xa0e iz otro\xc5\xa1kih let se spominja mnogih zgodb o veliki skrbi o\xc4\x8deta Damijana za gobavce.\n_START_SECTION_\nLiki\n_START_PARAGRAPH_\nGlavni lik je Jefa, kasneje o\xc4\x8de Damijan. Glavna stranska lika sta njegov o\xc4\x8de, ki je bil nanj zelo ponosen in njegov brat Pamfil, ki je od\xc5\xa1el k redovnikom in je Jefa u\xc4\x8dil franco\xc5\xa1\xc4\x8dine.\n_START_SECTION_\nAnaliza dela\n_START_PARAGRAPH_\nDelo je predstavitev \xc5\xbeivljenja in dela O\xc4\x8deta Damijana na kratek in jedrnat, otrokom razumljiv na\xc4\x8din. Zgodba ima socialno tematiko. Misijonar se poda med bolne, gobave ljudi, katerim zdravi ljudje ne dajejo ve\xc4\x8d \xc4\x8dlove\xc5\xa1kega dostojanstva, on pa se z vso gotovostjo in velikimi pri\xc4\x8dakovanji poda med njih, \xc4\x8deprav je moral najprej v sebi premagati velik gnus do njih. V 16. letih njegovega na otoku se je ta iz pekla spremenil v nebesa. Njegovo \xc5\xbeivljenje lahko razdelimo na tri dele. Na \xc4\x8das od rojstva do vstopa v misijone, na \xc4\x8das do vstopa na otok Molokaj in \xc4\x8das dela na otoku Molokaj, kjer je umrl.'